Nariadenie Komisie (ES) č. 1608/2002
z 10. septembra 2002,
ktorým sa mení a dopĺňa nariadenie (ES) č. 1661/1999 pokiaľ ide o zoznam colných úradov, ktoré povoľujú deklaráciu výrobkov vo voľnom obehu v spoločenstve
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 737/90 z 22. marca 1990 o podmienkach, ktorými sa riadi dovoz poľnohospodárskych výrobkov s pôvodom v tretích krajinách po nehode v jadrovej elektrárni v Černobyle [1], naposledy zmenené a doplnené nariadením (ES) č. 616/2000 [2], a najmä na jeho článok 6,
keďže:
(1) podľa článku 1 ods. 3 písm. b) nariadenia Komisie (ES) č. 1661/1999 z 27. júla 1999, ktoré ustanovuje podrobné pravidlá pre uplatňovanie nariadenia Rady (EHS) č. 737/90 o podmienkach, ktorými sa riadi dovoz poľnohospodárskych výrobkov s pôvodom v tretích krajinách po nehode v jadrovej elektrárni Černobyl [3], naposledy zmeneného a doplneného nariadením (ES) č. 1621/2001 [4], výrobky uvedené v prílohe I k uvedenému nariadeniu sa môžu deklarovať pre režim voľný obeh v členskom štáte určenia na obmedzenom počte colných úradov. Príloha III k nariadeniu (ES) č. 1661/1999 obsahuje zoznam týchto colných úradov;
(2) vzhľadom na žiadosť príslušných orgánov Nemecka, Švédska a Francúzska, je vhodné upraviť zoznam colných úradov na ich území;
(3) nariadenie (ES) č. 1661/1999 by sa preto malo podľa toho zmeniť a doplniť;
(4) opatrenia ustanovené týmto nariadením sú v súlade so stanoviskom výboru založeného článkom 7 nariadenia (EHS) č. 737/90,
PRIJALA TOTO NARIADENIE:
Článok 1
Nariadenie (ES) č. 1661/1999 sa mení a dopĺňa takto:
Príloha III sa nahrádza prílohou k tomuto nariadeniu.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné v členských štátoch.
V Bruseli 10. septembra 2002